เมื่อวันที่ 16 เรามีอะไรกับแฟน ไม่ได้ใส่ถุง น้ำแรกคือ เราช่วยเขาจนเสร็จ แล้วเขาก็ไปเข้าห้องน้ำ น้ำที่สองคือแฟนเผลอสอดเข้ามาแค่หัวแค่นิดเดียวแล้วเราก็เอาออก วันที่17 เราก็กินยาคุมฉุกเฉิน ปกติประจำเดือนจะมา วันที่21 เลยมา3วันแล้วยังไม่มาเลย เราเครียดมาก
สวัสดีค่ะ หากได้ช่วยฝ่ายชายจนมีการหลั่งน้ำอสุจิเกิดขึ้น อสุจิก็อาจมีตกค้างอยู่ในท่อปัสสาวะได้ และเมื่อได้สอดใส่อวัยวะเพศชายเข้าช่องคลอดต่อ อสุจิก็อาจออกมาพร้อมกับน้ำหล่อลื่น และทำให้เกิดการตั้งครรภ์ได้ แต่ก็ถือว่าน้อยมาก เพราะปริมาณอสุจิที่มีไม่มากค่ะ และหากได้ทานยาคุมฉุกเฉินไป โอกาสในการตั้งครรภ์ก็ถือว่าแทบไม่มีค่ะสำหรับประจำเดือน ก็อาจถูกเลื่อนออกไปได้จากผลของยาคุมฉุกเฉินค่ะ ดังนั้น ก็ควรรอประจำเดือนต่อไปก่อนค่ะ ไม่ต้องเครียดไป เพราะโอกาสในการตั้งครรภ์ถือว่าแทบไม่มีดังกล่าวไปค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ โดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ